फिलहाल हमारी योजना Delhi-NCR में Independent Builder Flats बनाने की है. लेकिन एक विचार ये भी है कि अगर ज्यादा लोग साथ आ जाएं तो हम 50-80 फ्लैट का एक टावर भी बना सकते हैं. उसके लिए उपयुक्त जगह पर जमीन identify करनी पड़ेगी. दरअसल Tower तो मैं पत्रकारिता की नौकरी के दौरान साल 2008 से पहले ही बना देता, जब Times of India group में काम करते हुए मैंने वहां एक Housing Society बनाई थी, ताकि पत्रकारों को सस्ते फ्लैट मिल सकें. इस housing society भाई लोगों ने मुझे General Secretary बना दिया था. तब कई लोग इस सोसायटी के सदस्य बने, जिनमें टाइम्स ग्रुप का सीनियर मैनेजमेंट (विनीत जैन-समीर जैन के पीए भी) और एडिटोरियल के सदस्य, दूरदर्शन, ऑल इंडिया रेडियो, एक्सप्रेस, हिन्दुस्तान आदि-आदि मीडिया संस्थानों के 60 पत्रकार सदस्य थे. वैसे हमारे पास आवेदन करीब 130 पत्रकारों ने सोसाइटी में शामिल होने के लिए किए थे, लेकिन हम उसमें केवल 60 लोगों को ही शामिल कर पाए थे. कारण यह था कि एक तो वक्त कम था (हम फरीदाबाद में huda की एक स्कीम में जमीन के लिए अप्लाई कर रहे थे) और दूसरे, सोसाइटी फ्लैट्स बनाने के लिए जिस एक एकड़ की जमीन के लिए हम अप्लाई कर रहे थे, उसके अधिकतम सदस्यों की संख्या 60 थी. सो जिन मित्रों-पत्रकारों को तब मैं सोसायटी में शामिल नहीं कर पाया, वे नाराज हो गए. मैंने सबसे माफी मांग ली, पर दुर्भाग्य ये रहा कि HUDA के Draw में हमारी सोसायटी का नाम ही नहीं आया और हमारी सोसाइटी के फ्लैट्स बनते-बनते रह गए यानी एक इतिहास बनते-बनते रह गया